حرم مطہر حضرت امام حسین علیہ السلام میں حفاظ قرآن کا درس

حرم مطہر حضرت امام حسین علیہ السلام کے شعبہ دارالقرآن الکریم کی جانب سے حفاظ قرآن کا درس شروع ہونے والا ہے ۔

خبر کا کوڈ: ۴۲۲۹۶۱

تاریخ: ۰۱ آذر ۲۰۱۶ - ۱۸:۴۰

رسا نیوز ایجنسی کی رپورٹ کے مطابق حرم مطہر حضرت امام حسین علیہ السلام کے تابع شعبہ دارالقرآن الکریم کی جانب سے شروع کیا جانے والا "ایک ہزار حفاظ قرآن " نامی منصوبہ جسے کربلاء مقدسہ میں حرم مطہر امام علیہ السلام میں منعقد کیا جاتا ہے ۔

اسی طرح دیگر صوبوں میں  اپنے مخصوص مقامات پر حرم مطہر کی خصوصی معاونت  کے ساتھ پروگرام منعقد کئے جاتے ہیں ۔

"ایک ہزار  حفاظ قرآن " نامی منصوبہ شعبہ دارالقرآن کی تاسیس کے ایک سال بعد شروع کیا  گیا جس میں ہر سال ایک ہزار کے قریب طلباء کو حفظ قرآن کریم کا درس دیا جاتا ہے۔

خصوصی نگران کمیٹیوں کے ذریعے امتحانات اور کارکردگی  پر نظر رکھی جاتی ہے  اور تب سے ہی بین الاقوامی قرآنی محافل میں قارئ قرآن  حفاظ کرام  نے شرکت کا سلسلہ حرم مقدس حسینی کی نگرانی میں شروع کیا ۔